Neuradno prečiščeno besedilo, kot delovno gradivo za I. obravnavo, obsega:

· Odlok o sprejetju zazidalnega načrta za trgovsko cono Murska Sobota - zahod  (Uradni list RS, št. 46/2003);

· Dopolnjen osnutek Odloka o spremembah in dopolnitvah zazidalnega načrta za trgovsko cono Murska Sobota - zahod (stanovanjska gradnja).

Legenda:

· Tekst črne barve ostaja v veljavi, kot je bilo določeno leta 2003

· Prečrtan tekst  rdeče barve bo iz odloka izbrisan

· Podčrtan tekst zelene barve predstavlja predlog novega besedila odloka 

Na podlagi 175. člena in v povezavi 17. do 34. členom zakona o urejanju prostora (Uradni list RS, št. 110/02, 8/03), 22. in 29. člena zakona o lokalni samoupravi (Uradni list RS, št. 72/93, 57/94, 14/95, 26/97, 70/97, 10/98, 74/98, 70/00 in 51/02) ter 17. člena statuta Mestne občine Murska Sobota (Uradni list RS, št. 23/99, 52/01 in 76/02) je Mestni svet mestne občine Murska Sobota na seji dne 27. marca 2003 sprejel

ODLOK

o sprejetju zazidalnega načrta za trgovsko cono Murska Sobota – zahod
I. SPLOŠNE DOLOČBE


1. člen

S tem odlokom se sprejme zazidalni načrt za trgovsko cono Murska Sobota – zahod, ki ga je pod številko 3/02-ZN/MS izdelala ZEU-Družba za načrtovanje in inženiring v Murski Soboti in je bil v prvi obravnavi sprejet kot predlog odloka o sprejetju zazidalnega načrta za trgovsko – obrtno cono Černelavci.


2. člen

Zazidalni načrt iz 1. člena vsebuje tekstualne opise in grafične prikaze ter program opremljanja zemljišč s komunalno infrastrukturo, ki se nanašajo na mejo območja ter na lego, potek, zmogljivost, velikost in oblikovanje objektov, naprav in ureditev. 

Tekstualni del obsega:

1. Splošni del

2. Opis in utemeljitev prostorskih pogojev za realizacijo po posameznih področjih

3. Soglasja pristojnih organov

Grafični del obsega:

I. Prikaze iz prostorskih sestavin planskih aktov

1. Izrez iz Družbenega plana







M 1:5000

II. Prikaze prostorskih ureditev po posameznih področjih

1. Kopija katastrskega načrta z območjem obdelave




M 1:1000

2. Parcelacijski načrt








M 1:1000

3. Zakoličbena situacija








M 1:1000

4. Ureditvena situacija z zasnovo zelenih površin





M 1:1000

5. Komunalna ureditev








M 1:1000

6. Prometna situacija








M 1:1000

7. Varstvo pred naravnimi in drugimi nesrečami





M 1:1000

Program opremljanja zemljišč s komunalno infrastrukturo.

II. OBSEG, NAMENSKA OPREDELITEV OBMOČJA
3. člen

Območje obdelave, za katerega se sprejema zazidalni načrt, je razvidno iz grafičnih prilog navedenih v 2. členu tega odloka in obsega parcele št. 4134, 4135, 4137, 4138, 4139, 4140, 4147, 4148, 4149, 4150, 4151, 4152, 4153, 4154/1, 4154/2; ter del parcel št. 4145 in 4155 (pot); vse k.o. Murska Sobota.
Območje zazidalnega načrta obsega zemljišča s parcelnimi številkami 4134/2, 4134/7, 4134/8, 4134/9, 4134/10, 4134/11, 4139/2, 4145/1, 4145/2, 4145/3, 4145/4, 4145/5, 4145/6, 4155/1, 4155/2, 4155/3, 4156/3, 4158/3 in 4158/4 vse v k.o. Murska Sobota.

4. člen

Z zazidalnim načrtom se na obravnavnem območju predvideva izgradnja trgovske cone. Znotraj območja je predvidena gradnja treh večjih trgovskih centrov in petih individualnih stanovanjskih hiš.

Znotraj trgovskih centrov je predvidena ureditev:

· diskont market (prodaja živilskih in drugih produktov za gospodinjstvo);

· salon pohištva;

· market tehničnega blaga; 

· vrtni center (rastlinjak, prodaja vrtnih pripomočkov,…);

· manjši lokali različnih vsebin (gostinski lokal, urarstvo, turistična agencija, prodajalne drobne obrti, cvetličarstvo, konfekcija).

· trgovina široke potrošnje na drobno in debelo;

· splošne storitve;

· kulturno – zabaviščni program;

· športno – rekreativni program;

· gostinstvo;

· skladiščne in logistične dejavnosti.

Z zazidalnim načrtom je načrtovana gradnja trgovskih centrov, samostojnih hiš, vrstnih hiš ali dvojčkov, prometne, okoljske, energetske in komunikacijske infrastrukture, nezahtevnih in enostavnih objektov ter ureditve zunanjih površin.

Poleg tega je na parkirišču trgovskih centrov dopustna gradnja ročne ali avtomatske avtopralnice.
III. POGOJI ZA IZRABO - OBLIKOVANJE POSEGOV V PROSTOR
5. člen

Na območju zazidalnega načrta je predvidena gradnja objektov znotraj katerih je dovoljen razvoj predvidenih dejavnosti navedenih v 4. členu tega odloka Gradnja trgovskih centrov je dopustna pod naslednjimi pogoji :

· gradbene linije predvidenih objektov so razvidne iz grafičnih prilog;

· tlorisne dimenzije predvidenih objektov ne smejo presegati maximalnih gabaritov, razvidnih iz grafičnih prilog navedenih v 2. členu tega odloka. Spremeniti jih je možno pod pogoji navedenimi v 15. členu tega odloka;

· max. vertikalni gabarit predvidenih objektov obsega največ dve etaži nad terenom;

· na trgovskih centrih je predvidena izvedba ravnih streh oz. streh z min. naklonom;

· stanovanjski objekti bodo imeli dvokapne strehe naklona 35º 

· velikost funkcionalnega zemljišča, ki pripada k posameznemu objektu je razvidna iz grafičnih prilog.

Gradnja samostojnih hiš, vrstnih hiš ali dvojčkov je dopustna pod naslednjimi pogoji:

· lega: znotraj površine za razvoj stavbe, ki je določena z gradbenimi mejami, katerih načrtovana stavba ne sme presegati, lahko pa se jih dotika s fasadami ali pa je od njih odmaknjena v notranjost zemljišča. Gradbeno mejo lahko presegajo le napušči, terase, balkoni, nadstreški nad vhodi ipd., vendar ne smejo segati preko meje sosednjega zemljišča;

· odmik od meje sosednjega zemljišča: določen je z gradbeno mejo. V kolikor ni določen z gradbeno mejo (združevanje, širjenje ali oženje zemljiških parcel), mora biti odmik fasade stavbe od meje sosednjega zemljišča najmanj 3,00 m. S soglasjem lastnika sosednjega zemljišča je lahko odmik tudi manjši.

· višinska kota pritličja: največ 1,40 m nad najnižjo višinsko koto urejenega terena ob stavbi;

· etažnost: največ K+P+1. Dopustna je medetažna zasnova. Klet se zaradi možnosti nastopa visoke podtalnice izvede v vodotesni bazenski izvedbi;
· tipologija: samostojne hiše, vrstne hiše ali dvojčki;

· tlorisni gabarit: omejen s faktorjem zazidanosti parcele (z), kateri je največ 0,4 za samostojne hiše in največ 0,5 za vrstne hiše ali dvojčke;
· fasada: klasično ometana (obarvane v umirjene tone), lesena ali iz sodobnih materialov na način, da se doseže oblikovno kvalitetna arhitektura;
· streha: ravna, enokapna ali dvokapna. Smer slemena je poljubna in odvisna od zasnove stavbe oziroma vzporedna z daljšo stranico. V detajlih je dovoljena kombinirana streha. Na strehah je dovoljeno namestiti zbiralnike sončne energije, vendar naj bodo nameščeni zadržano in ob upoštevanju vpliva na podobo naselja; 
· strešna kritina: pogojena je s tehnološko rešitvijo strehe.
Gradnja nezahtevnih in enostavnih objektov je dopustna pod naslednjimi pogoji: 

· vrste: dopustna je gradnja vseh nezahtevnih in enostavnih objektov razen pomolov, objektov za rejo živali, pomožnih kmetijsko-gozdarskih objektov, objektov za kmetijske proizvode in dopolnilno dejavnost, pomožnih letaliških, pristaniških objektov in pomožnih objektov na smučišču;

· odmik od meje sosednjega zemljišča: najbolj izpostavljeni deli objekta so od meje sosednjega zemljišča odmaknjeni najmanj 1,00 m, s soglasjem lastnika sosednjega zemljišča pa tudi manj, ograja in objekt, ki nima višine, pa se lahko gradita na mejo;

· velikosti: upošteva se določila predpisa o razvrščanju objektov glede na zahtevnost gradnje;

· oblikovanje: da se ne kvari splošnega videza postora.
Ureditev odprtih površin je dopustna pod naslednjimi pogoji:
· zelene in utrjene površine ob stanovanjski stavbi se uredi poljubno, in sicer odvisno od potreb in razpoložljivega prostora na zemljiški parceli;

· na severovzhodu območja sprememb in dopolnitev zazidalnega načrta se uredi zelenico, na kateri se utrdi pešpot za morebitno peš navezavo do trgovskega centra.
IV. POGOJI ZA PROMETNO IN KOMUNALNO UREJANJE OBMOČJA
6. člen

Infrastrukturne ureditve se morajo izvajati po  grafični prilogi “Komunalne naprave” in v skladu s pogoji iz soglasij posameznih pristojnih služb k predmetnemu zazidalnemu načrtu. Infrastrukturni vodi območja se z krajevnimi infrastrukturnimi sistemi navežejo preko infrastrukturnih vodov sosednjih območij. Novi komunalni vodi  se morajo voditi po cestnem svetu, kjer je to mogoče. Kjer je možno se pripravijo skupni priključki za več objektov. Na posameznih odsekih se zgrade vse komunalne naprave obenem pred dokončno ureditvijo cestišč. Komunalni vodi se polagajo podzemno. Odmiki med vodi različnih omrežij morajo ustrezati predpisom, če to ni mogoče, se morajo izvesti predpisane zaščite.

1. Promet

Izvede se priključek na cesto Murska Sobota – Gederovci (R2-441) pod pogoji posameznih pristojnih služb k predmetnemu zazidalnemu načrtu. Prometne ureditve se izvedejo kot je prikazano v grafičnih prilogah.
Dostopna cesta na območju stanovanjske gradnje se rekonstruira in dogradi proti zahodu ter severozahodu. Ob dostopni cesti se uredi zeleni pas ali hodnik za pešce. Prometni dostop se vrši s severa, s ceste Šercerjevega naselja. Cestni priključek dostopne ceste na gramozirano javno pot ob južnem delu stanovanjske gradnje se ukine.
Po izgradnji zahodne obvozne ceste mesta Murska Sobota se na južnem delu zazidalnega načrta izvede povezovalno cesto med Gajevo ulico in zahodno obvozno cesto mesta Murska Sobota.
2. Kanalizacija
Predvidena je izgradnja ločenega kanalizacijskega sistema. Fekalni vodi se priključijo na obstoječe kanalizacijsko omrežje (na severni kanalizacijski kolektor).

Meteorne vode se zbirajo in odvajajo preko meteorne kanalizacije do površinskega odvodnika (potok Mali Dobel). Meteorne vode s cest, parkirišč in manipulativnih površin se morajo preko lovilcev olj voditi v meteorno kanalizacijo. Odpadne vode iz kuhinj, gostinskih lokalov in drugih podobnih objektov pa se morajo voditi preko lovilcev olj in maščob v fekalno kanalizacijo.
Predvidena je izgradnja ločenega kanalizacijskega sistema.

Komunalne odpadne vode se priključijo na obstoječe kanalizacijsko omrežje (na severni kanalizacijski kolektor).

Padavinske odpadne vode z utrjenih površin in streh se odvajajo posredno v podzemne vode preko ponikovalnic (ponikovalnih polj). V času močnejših nalivov se padavinske odpadne vode prelivajo preko roba zadrževalnega prostora ponikalnih polj in razlivajo na okoliških njivskih površinah izven območja zazidalnega načrta. V prihodnosti je ob robu območja zazidalnega načrta načrtovana izvedba površinskega odvodnika, po katerem se bodo v času večjih nalivov padavinske odpadne vode razbremenjevale proti jugozahodu (potok Dobel-Mokoš). Izvedba površinskega odvodnika ni predmet tega zazidalnega načrta in ni predpogoj za gradnjo na območju zazidalnega načrta.
3. Vodovod in hidrantno omrežje
Na območju je predvidena zgraditev sistema krožnega vodovoda (cevi PEHD ustreznega premera), s hidrantnim omrežjem, s priključitvijo na obstoječi mestni vodovod.

4. Elektrika

Predvidena je izgradnja nove transformatorske postaje, ki bo znotraj trgovskega centra. Objekti znotraj območja se priključijo na predvideno nizkonapetostno razdelilno kabelsko omrežje, pod pogoji upravljavca.

5. Javna razsvetljava

Uredi se javna razsvetljava ob predvideni dovozni cesti načrtovanih cestah in na parkiriščih. 

6. Informacijsko omrežje

Vodi informacijskega sistema (telefonski vodi, vodi kabelske televizije in morebitni drugi informacijski vodi) se navežejo na obstoječe informacijsko omrežje. Vodi informacijskega sistema se skupno vodijo v posebnih ceveh.

7. Javna higiena

Zbiranje odpadkov se uredi za vsak objekt posamezno, znotraj posameznega objekta. Način odvoza in odlaganja se določi v skladu z odlokom o ravnanju z odpadki v občini Murska Sobota. 

8. Plinovodno omrežje
Znotraj območja se izvede plinovodno omrežje, kot je prikazano v grafičnem delu zazidalnega načrta.

Po izgraditvi plinovodnega omrežja se morajo vse stavbe priključiti na to omrežje.

9. Ogrevanje
Za posamezne stavbe ali povezane skupine stavb se grade kotlovnice, ki kot kurilni medij praviloma uporabljajo plin iz mestnega plinovoda. 

V. DRUGI POGOJI ZA IZVEDBO POSEGOV V PROSTOR
Varovanje in izboljšanje delovnega okolja

7. člen

Znotraj območja se izvaja III. stopnja varstva pred hrupom. Predvidene dejavnosti ne smejo povzročati hrupa, ki bi presegal mejne dnevne (60 dbA) in nočne (50 dbA) ravni hrupa. 

8. člen

Kot primarni energetski vir znotraj območja je predviden plin.

9. člen

Pri gradnji objektov se  morajo glede odmikov in načina gradnje upoštevati predpisi s področja požarnega varstva. Graditi se mora z ognjevarnimi materiali oz. v požarnovarnih konstrukcijah. 

Dostopi in dovozi morajo omogočati dovoz interventnih vozil in izpolnjevati pogoje za varen umik. Oskrba s požarno vodo se zagotovi preko predvidenega hidrantnega omrežja z nadzemnimi hidranti.

10. člen

Pri gradnji javnih objektov se morajo urediti dostopi za invalidske vozičke. Pri gradnji pločnikov se morajo urediti sestopi s pločnikov pri prehodih s cest in na parkirišča tako, da je omogočena normalna uporaba osebam z invalidskimi vozički. Ta pogoj velja tudi za gradnje in prenove prehodov pešcev na višje nivoje.

VI. ETAPE IZVAJANJA ZAZIDALNEGA NAČRTA
11. člen

Izvajanje zazidalnega načrta bo potekalo postopoma, v skladu z interesi investitorjev. Praviloma mora pred gradnjami in drugimi posegi v prostor biti urejena zanje potrebna komunalna oprema. Izvajanje gradenj in drugih ureditev na posameznih funkcionalnih zemljiščih lahko poteka časovno neodvisno od takih dejavnosti na drugih funkcionalnih zemljiščih. Izvajanje gradenj in drugih ureditev lahko poteka časovno neodvisno.
VII. REŽIM IN ZAČASNA NAMEMBNOST ZEMLJIŠČ, KI SE NE UREDIJO V PRVIH ETAPAH
12. člen

Zemljišča, na katera se ne posega v prvih etapah izvajanja zazidalnega načrta, se ohranjajo v dosedanji rabi. Na teh zemljiščih se dopušča le še pripravljalna dela za gradnje, oz. druge posege v prostor predvidene s tem načrtom.

VIII. OBVEZNOSTI  INVESTITORJEV IN IZVAJALCEV
13. člen

Poleg zahtev iz drugih določb tega odloka morajo investitorji posegov v prostor in izvajalci zazidalnega načrta upoštevati:

· plodno zemljo, ki bo odstranjena zaradi gradnje novih objektov, prometnih in manipulacijskih površin, je treba uporabiti za ureditev zelenih površin,
· odpraviti v najkrajšem možnem času vse morebitne škodljive posledice zaradi gradnje,
· promet v času gradnje organizirati tako, da ne bo prihajalo do zastojev,
· evidentirati stanje obstoječe infrastrukture pred pričetkom gradnje,
· zagotoviti zavarovanje gradbišča.
14. člen

Pri izdelavi tehnične dokumentacije in izvedbi morata investitor in izvajalec natančno upoštevati določila zazidalnega načrta. 

Investitor in izvajalci morajo vse predvidene posege izvesti tehnično neoporečno, ekološko sprejemljivo, varno in ekonomsko opravičljivo, ter pri tem ne smejo poslabšati razmer na sosednjih območjih.

Investitor in izvajalci predvidenih objektov in naprav morajo pri izdelavi izvedbene dokumentacije in pri gradnji upoštevati soglasja pristojnih organov in organizacij, ki so sestavni del zazidalnega načrta.

IX. ODSTOPANJA
15. člen

Dopustna odstopanja od predvidenih tlorisnih gabaritov trgovskih centrov znašajo ( 2.00 m v smeri, ki ni omejena z gradbeno linijo. 

Možna so tudi večja odstopanja od grafičnih prilog, pod pogojem, da ni ogrožena požarna, zdravstvena in ekološka varnost objektov in ljudi. V takih primerih je potrebno ponovno preveriti pogoje tega odloka, z novo ustrezno strokovno podlago, pred izdajo dovoljenja za gradnjo. Odločbe tega člena se nanašajo tudi za posege, ki niso bili predvideni in prikazani v grafičnih prilogah.
Dopustna so odstopanja od v grafičnih načrtih določenih zemljiških parcel namenjenih stanovanjski gradnji, katere se glede izbire tipologije zazidave lahko združuje, širi ali oži, pri čem se ne sme posegati na zemljiške parcele namenjene gradnji ceste (razen zemljiške parcele severozahodnega kraka dostopne ceste) in zemljiške parcele izven območja zazidalnega načrta.

X. NADZOR
16. člen

Nadzor nad izvajanjem tega odloka opravljajo pristojne inšpekcijske službe.

XI. PREDHODNE IN KONČNE DOLOČBE
17. člen

Zazidalni načrt je stalno na vpogled na upravi Mestne občine Murska Sobota.

18. člen

Ta odlok začne veljati osmi dan po objavi v Uradnem listu Republike Slovenije.

